b"\n_START_ARTICLE_\nEl casament\n_START_SECTION_\nDescripci\xc3\xb3\n_START_PARAGRAPH_\nA primera vista, sembla que hom est\xc3\xa0 contemplant el retrat fotogr\xc3\xa0fic d'un casament: els models, abillats formalment, posen per al fot\xc3\xb2graf. No obstant aix\xc3\xb2, i curiosament, la n\xc3\xbavia sembla surar en l'aire i el seu vel se superposa al vestit de l'\xc3\xa0via, la qual cosa contradiu la perspectiva suggerida per la posada en escena dels personatges de la composici\xc3\xb3. Malaptesa? No, de fet, \xc3\xa9s un error intencional per part de Rousseau, ja que aquesta part fou repintada.  _NEWLINE_D'altra banda, Rousseau juga amb la introducci\xc3\xb3 d'un element estrany en el m\xc3\xb3n real: el gos, en primer pla i c\xc3\xb2micament maldestre i sobredimensionat, actua com un dispositiu per a centrar l'atenci\xc3\xb3 dels ulls de l'espectador en aquesta composici\xc3\xb3._NEWLINE_A m\xc3\xa9s, tot el grup es troba emmarcat per arbres estilitzats que s\xc3\xb3n massa petits i tenen un fullatge inversemblant. El cel \xc3\xa9s d'un blau intens, immaterial i eteri. Els arbres i els fons formen com una mena de m\xc3\xa0ndorla al voltant del grup fins al punt que suggereix les figures idealitzades dels frescos medievals."